經數: 一八六一

經名: 大乘法苑義林章卷第二

頁數:   二八一

上	欄

故. 是眷屬攝. 自性卽非. 顯揚等論. 依自性

非毘奈耶攝. 故說彼三是素咀纜. 對法依

眷屬說是毘奈耶. 各望一邊不相違也

上來總是三藏對也. 以六對者. 對法論中第

十一說. 契經應頌記別諷誦自說聲聞藏

中素咀纜攝. 緣起譬喩本事本生. 此二藏

中毘奈耶藏幷眷屬攝. 因緣一種正毘奈耶.

譬喩等三是彼眷屬. 方廣希法菩薩藏中素

咀纜攝. 方廣廣博正菩薩藏. 希法難思亦菩

薩藏. 論議一種. 通二藏中阿毘達磨藏攝.

此中意說. 十二分敎於六藏中. 五唯聲聞素

咀纜攝. 四通二藏毘奈耶攝. 二唯菩薩素咀

纜攝. 一通二藏阿毘達磨. 依此聲聞但有

十種. 菩薩藏內唯有其七. 據實初五亦通

菩薩素咀纜攝. 以聲聞中略無方廣. 但說

彼五以爲聲聞素咀纜攝. 非菩薩中無有

彼五. 三十八云. 十二皆通菩薩藏故. 緣起

等四亦非二藏中素咀纜不攝. 以說1自性

及助伴爲毘奈耶故. 略不說爲二素咀纜.

但說因犯而暇於戒名爲因緣. 因緣自性

毘奈耶攝. 眷屬隨之亦彼藏攝. 涅槃經說始

從如是終至奉行皆脩多羅經故. 二十五

說十部名爲素咀纜故. 譬喩等三亦素咀

纜. 因請因事而說於法名曰因緣. 故亦說

爲素咀纜也. 此三相從亦毘奈耶攝. 又非

聲聞藏素咀纜中亦無方廣希法. 涅槃不

遮十二皆通聲聞有故. 正法廣陳義亦通

故. 又說十一爲聲聞藏. 故知希法亦通聲

聞素咀纜也. 今以理極能得菩提名爲方

中	欄

廣. 唯說諸佛菩薩大威神名爲希法故. 說

聲聞素咀纜中無此二分. 理實皆有如前已

說. 又無方廣諸文共同. 無希法者眷屬所

攝. 唯菩薩藏其實通也. 論議多分唯是對法.

或約弟子所造論等名爲論議. 故唯攝在

阿毘達磨. 理實亦通二素咀纜. 以菩薩 聲

聞素咀纜藏對餘聊簡. 初文且擧一邊之

義. 又以二藏各毘奈耶阿毘達磨. 互對十

二部義皆通有. 若隨別義相對聊簡義准應

知. 恐文煩廣故略不述. 涅槃經云. 從十二

部出脩多羅. 從脩多羅流出方廣. 此以別

中流出於總. 始從如是終乃至奉行皆脩

多羅. 故從十二分出脩多羅也. 又從總中

流出於總. 方廣亦具有十二分故. 從脩多

羅流出方廣. 又有釋云. 初從別出總. 後從

總出別. 欲顯總別互流出亡. 今准諸文. 別

相正說應云. 方廣唯是菩薩素咀纜攝. 論議

通是菩薩聲聞阿毘達磨. 因緣亦通聲聞菩

薩毘奈耶攝. 契經應頌記別諷誦自說希

法. 此之六種亦通聲聞菩薩藏中素咀纜

攝.  譬喩本事本生三種. 通是聲 聞及菩薩

藏. 素咀纜毘奈耶二藏所攝. 對法所說據

其別義. 非違理文. 此據多分. 或方廣分亦

通二種. 如是所說不違諸敎. 若約通門相

對攝者. 以藏分部成三十六. 以部分藏亦

三十六. 若以別相相攝爲門. 以藏分部等

隨應廣說. 由此三藏對十二分中脩多羅

等. 互有寬狹. 四句分別. 有三藏中脩多羅

非十二中脩多羅. 謂應頌等脩多羅藏. 十二

下	欄

分中約別相故. 有十二分中修多羅非三

藏中脩多羅藏. 謂通相脩多羅因緣論議等.

有二俱是. 謂別相脩多羅入藏中故. 有二

俱非者. 謂十二中別相緣起等. 三藏中別毘

奈耶等. 或外道典籍. 其餘藏中互爲句者名

旣差別. 唯體有寬狹亦可爲之. 准義應

知. 上來所辨相攝之義合. 是第六十二分敎

相攝寬狹

第七問答分別者. 問十二分敎. 何故長行略

說初名契經不名論義. 乃至循環硏□後

名論議乃至不名契經. 答曰彼敎得名隨

義增上. 略說貫穿長行增上. 但名契經. 乃至

不名論議敎等. 問答循環硏□增上但名

論議. 乃至不名契經. 問何故契經爲初乃

至論議爲後. 如是次第. 答曰此依文義先

後相對以辨次第. 如是貫穿長行略說其義

未了. 故有應頌一對明訖. 其長行中有記

別事. 故次記別. 其偈頌中又非重頌. 故次諷

誦. 此前長行及後偈頌. 有無因說故次自

說. 有有因說故次緣起. 其前長行及偈. 旣

有但法說後有喩說. 故次譬喩. 其法喩中

有說弟子及佛自身往世事意. 先人後已.

故次本事次後本生. 此前諸法理有正不正.

敎行有寬狹. 理有不正敎行狹者. 卽如前

說. 九分敎名理有正方者敎行寬廣者名

爲方廣. 故次後說. 理敎旣有寬廣. 說事亦

有未曾. 故次希法. 上來十一偈隨所宜方

便引說. 於深法相未能硏究. 爲顯深理

究問推尋. 故次論議. 故十二分敎. 有如是

經數: 一八六一

經名: 大乘法苑義林章卷第二

頁數:   二八二

上	欄

次第. 亦是廢立增減所由1◎

◎2斷障章

斷障義. 略以十門解釋. 一釋名. 二出體. 三

依識分別. 四依道分別. 五依觀分別. 六依

行分別. 七依品分別. 八依障分別. 九所依

分別. 十問答分別

第一釋名者. 障者覆義□義. 由所知障覆

所知境令智不生. 由煩惱障□大涅槃令

不現證. 由覆□義故立障名. 斷者不續

義. 由無漏道. 斷其種子令不相續. 名之

爲斷. 及由有漏無漏道力. 伏其現行令不

相續. 亦名爲斷. 此釋卽以所斷名斷. 障卽

是斷名爲斷障. 是持業釋. 又釋. 斷者是除害

義. 由無漏道除二障種. 及由有漏無漏道

力. 害二現行令不生起. 名之爲斷. 此釋

卽以能斷名斷. 障之斷名斷障. 依主釋. 又

釋. 斷者體性. 能令障法不生. 不生義是斷

義. 性卽眞理. 理是斷性. 道是斷用. 障是所

斷. 故對法第3九解三轉依云. 若所滅若能

滅若滅性. 是三轉依眞理名斷. 障之斷名

斷障. 亦依主釋. 三義具足. 方得立爲斷障

名也

第二出體者. 所斷障以二障現行種子習

氣及此業果而爲體性. 故對法云. 云何見

所斷. 謂一切分別所起染汚見疑. 及見處疑

處. 乃至. 及由見等所發身語業. 幷一切惡

趣等[&FFFF]#界處. 是見所斷. 卽三惡趣見道所

斷. 解深密經第4三卷云. 惡趣雜染愚. 初地

所斷. 成唯識論第九卷云. 卽是惡趣諸業果

中	欄

等. 無餘涅5槃. 旣是擇滅. 故煩惱障所有 業

果皆是所斷. 解深密經又說. 二地斷二種愚.

二謂種種業趣愚. 唯識解云. 卽是所起誤犯

三業. 故所知障所發業果亦皆所斷. 佛地論

中. 二障所發業果等法. 皆二障攝. 故知二

障執. 及煩惱業之與果一切有漏. 俱是所斷.

然此所斷體是染者自性應斷. 非染業果皆

離縛斷. 唯識由此說二障種名所斷捨. 非

染有漏名所棄捨. 能斷障體以三智爲體.

成唯識論第十卷云. 能轉道有二. 一能伏道.

此通有漏無漏二道. 加行根本後得三智.

隨其所應漸頓伏彼. 此顯加行智能漸伏.

餘二智能頓伏. 由此勢力令其不生名之

爲伏. 非要六行. 若趣極果以方便修慧六

行能伏諸惑. 加行智攝趣極果故. 若不趣

極果修慧能伏諸惑六行. 非加行智. 此唯

修慧非聞思慧. 二能斷道. 謂能永斷二障隨

眠. 此道定非是有漏及加行智. 有漏智曾習

故. 未泯相故. 加行智趣心所證未成辨

故. 無漏智中略有二說. 有義根本智. 證空

理無境相故. 能斷隨眠非後得智. 有義

後得智. 雖不證空理無力能斷迷理隨眠.

而於安立非安立相. 明了現前無倒證故. 亦

能永斷迷事隨眠. 廣引瑜伽如彼成立. 由

此理趣. 一切見惑及修道斷迷理隨眠. 唯根

本智斷. 親證理故. 餘修所斷迷事隨眠. 通

二智斷. 此在二乘非菩薩位. 菩薩因中

不斷煩惱迷事惑故. 金剛心中與所知障

一時斷故. 又所知障中亦有迷事而非執者.

下	欄

菩薩十地後得亦斷. 雖有二解後解爲勝.

故能斷障道通三智. 唯修非聞思. 通有

漏無漏. 此說定中四道伏諸煩惱. 不爾聞

思亦能暇伏三能斷性. 卽以二空所顯眞如

爲體. 若隨其嚴擇滅爲體. 三乘同得此擇

滅故. 若不爾者應無解脫

第三依識分別. 於中有三. 一所斷在何識.

薩婆多等所斷通六識. 犢子部所斷唯在第

六. 五識無染故. 大乘所斷. 安慧所知障除

第七在餘七. 煩惱障除第八在餘識. 執卽

差別. 護法論師. 二障皆通前之七識. 執卽差

別. 障所發業唯前六識. 第七識自非業性. 不

能發業. 果在餘七識非第七識. 非他所

生故. 此說異熟增上士用業勢生者. 非等

流果. 二若能斷道. 薩婆多唯第六識. 雜心云.

離欲及退時當知在意識. 俱舍等同. 大衆

等四部及化地部. 六識皆能爲斷障道. 說

五識身有離染故. 犢子部說. 唯第六識. 說

五識身唯是無記無染無離染故. 成實論師

說非六識. 識是無記. 但依第四末後行心

智慧正斷. 大乘唯在第六意識. 若伏若斷非

在餘故. 退及離欲. 瑜伽第一卷說. 爲第六

不共業故. 餘識不能. 平等智起由他引生.

故說非也. 三若能斷性. 唯第九識. 識眞性

故. 非依他識

第四依道分別. 謂加行道無間道解脫道勝

進道. 加行者加功用行欣心斷道. 無間者

更無隔越正能斷惑. 解脫者證無爲解脫.

勝進者更修餘勝道. 此四皆通有漏無漏.

經數: 一八六一

經名: 大乘法苑義林章卷第二

頁數:   二八三

上	欄

何道能斷惑. 成唯識論第十卷云. 二乘根鈍.

漸斷障時必各別起無間解脫. 加行勝進

或別或總. 此文意說. 加行趣斷. 勝進進修不

斷煩惱. 無間解脫由根鈍故. 起此不能

卽爲1三道之別行相. 故各別起. 第九卷云.

斷惑證滅期心別故. 二道成別. 解脫道中

爲捨彼品粗重性故. 故無間解脫皆爲能

斷道. 無間斷隨眠. 解脫捨粗重. 卽二時起

二種道也. 若有漏六行爲四道時. 苦粗障

三隨一爲無間道. 靜妙離三隨一爲解脫

道. 加行勝進同前總別. 二乘無漏道無間

解脫尙別. 肉有漏六行無間解脫不別. 然對

法論第九云. 後品所有加行無間解脫. 皆前

品勝進. 何故唯識云勝進或別. 唯識依別修

行相語. 對法約道理進前語. 不相違也. 若

准此義. 別修行相加行道等. 如成唯識或

總或別. 若道理論. 能引於後名爲加行. 前

品解脫亦後加行. 唯識復云. 菩薩利根漸

斷障位. 非要別起無間解脫. 刹那刹那能

斷證故. 加行等四. 刹那刹那前後相望皆容

具有. 此依菩薩由利根故. 念念行相皆能

具有不同三乘. 不爾道理二乘何別. 依此

所說. 一切二乘及餘異生有漏無漏道. 皆唯

無間正斷伏惑. 解脫道中斷伏粗重. 加行

勝進皆不說能. 菩薩利根有漏無漏四道.

皆能若伏若斷. 伏唯障體. 斷亦通業果. 或

二皆通. 斷必證眞. 伏未必爾. 菩薩伏障.

證眞亦伏. 二乘異生等未必能爾. 然有差

別. 有漏四道初起之時. 有義三慧俱爲加行

中	欄

修慧爲近. 故對法云. 加行道亦伏惑. 了相

勝解猶未斷惑. 遠離方斷. 有義初以聞思

爲加行道. 後入修時卽無間道能伏惑故.

對法等說. 了相勝解二種作意不伏惑者.

依斷初三品猶未盡故. 說遠離斷. 據實

初伏. 若爲諦觀入見道時. 前六2行智不

伏. 不欣厭故. 加行能伏者. 無漏無間故. 有

漏道中無折伏隨. 未爲正位. 後時亦通修

慧加行. 其無漏道初起之時. 必有漏修慧

爲加行道始得. 無漏卽斷惑故. 後時亦得

無漏加行. 然加行智自有四道. 四道之中自

通三智. 故八地上雖無加行智. 而有四道.

如常分別

第五依觀分別者. 觀有十種. 一唯識. 二二

空. 三三慧. 四三智. 五四念處. 六五忍. 七六

現觀. 八七作意. 九七覺支. 十八聖道. 唯識斷

障已如前辨. 二二空. 人空觀. 唯斷煩惱障

及業果. 不斷習氣. 以觀粗故. 然云解脫道

斷粗重者. 略有二解. 一依菩薩非說二

乘. 二者粗重有二. 一粗二細. 今不斷細粗

者可除. 故入二禪名斷苦根粗重. 二乘不

斷細者故言不斷. 法空觀有三時. 初後法

觀雙能斷二障. 若業及果. 一切習氣. 惡趣

人天. 隨應永斷. 中法空觀. 唯斷所知障現

行種子及二障中所有粗重. 隨所知障粗細

品類皆能斷之. 謂十地修道法空觀細. 必

帶人空故所以雙斷. 三三慧者. 若論伏斷

三慧皆能. 勢分力伏通其聞思. 非正觀伏.

正觀伏時卽爲四道唯在修慧. 然於欲界

下	欄

粗攝斂心亦伏煩惱. 在聞思位若能斷斷.

唯是修慧. 攝論說爲出世止觀智故. 十地經

云. 第八地菩薩皆能堪能思能持. 天親釋

云. 卽是三慧. 眞俗雙行義說故能. 何妨聞

思亦能斷伏. 餘人不能. 此在上地. 非是欲

界. 四三智者. 伏通三智. 斷非加行. 漸頓有

殊如前已辨. 佛性論云. 無分別智滅現在

惑名爲盡智. 後得智滅未來惑名無生智.

此依斷迷理迷3事. 時初後大位判此二智.

論實二智皆盡無生. 又非典據不須和會.

五四念處者. 大乘雖不作念處行相. 然道

理是法念處攝. 總緣念處非別相也. 總緣法

觀能斷諸惑. 諸文同故. 空無我觀旣有總

緣. 故不相違. 不爾唯苦. 成相違也. 六五

忍. 謂伏忍乃至寂滅忍. 伏忍不斷唯能伏障.

餘通斷伏. 眞無漏斷勢分力伏. 然寂滅中雖

亦有佛. 非是斷攝. 十地菩薩道位旣長. 通

斷伏故. 七六現觀. 思現觀唯伏不能斷. 欲

界故. 信智諦戒邊通伏斷. 正斷助斷皆與

斷名. 信通無漏. 邊斷事惑故. 若准對法

邊唯世俗智卽不能斷. 今取瑜伽爲正. 究

竟觀4非. 先已斷故. 八七作意. 一了相. 二勝

解. 三遠離. 四攝樂. 五觀察. 六加行究竟. 七

加行究竟果. 若准對法與瑜伽不同. 九七

覺支. 十八聖道

第六依行分別者. 行有三種. 一空無相無

願行. 二苦粗等六行. 三四諦十六行. 一空無

相無願行者. 若伏皆通. 顯揚第二云. 若但

言空無相無願. 通定及散. 有漏無漏. 聞

經數: 一八六一

經名: 大乘法苑義林章卷第二

頁數:   二八四

上	欄

思修慧. 若言空無相無願三摩地. 唯定非

散. 唯修非聞思. 通有漏無漏. 若言空無

相無願解脫門. 唯修無漏唯定所攝. 故知

三門皆能伏惑. 然正伏惑唯以空行. 依二

空門入大乘位. 觀四諦理入二乘位. 故通

三行. 此位乃在四善加行. 若正斷者. 大乘之

中諸文說異. 或說十六行中二行爲空. 十行

爲無願. 有爲故. 四行爲無相. 無爲故. 有說

空如前. 六行爲無願. 有漏故. 八行爲無相.

無漏故. 有說空如前. 六行爲無願. 四行爲

無相. 道四非三門. 非苦諦故非空. 非有

漏故非無願. 非無爲故非無相. 顯揚第二

說. 空二. 無願六. 無相四. 同前道四通三. 道

能作三門. 故. 隨三門攝. 有說空行通十六.

無願無相隨應同前. 有說空非緣諦. 觀所

執故. 餘二隨應觀於四諦. 二性之體不決

定故. 有說三門皆通十六. 於正智觀義分

三門. 義分十六. 故瑜伽論五法中言. 若以

解脫門言之. 出世正智所攝. 又成唯識第

八卷云. 三門三性理實皆通. 卽於眞理具

起三門. 三門故知. 皆通十六. 於眞觀中義

理分故. 若以別行. 多分唯以空門斷惑. 二

我空故. 是總緣空. 非別空行. 別空行者唯

苦諦故. 三門之義如別處說. 隨應攝在正

體後得二中. 斷伏道理無遮. 二苦等六行者.

此之六行唯有漏方便地. 觀下苦粗障隨

一爲無間道. 觀上靜妙離隨一爲解脫道.

唯伏惑非能斷. 通凡及聖者. 在二乘非菩

薩. 十地菩薩不欣上厭下. 以受生故. 本地

中	欄

分說. 初劫菩薩初資糧位亦用六行. 然久修

者旣不斷煩惱而生上界故. 不用爲勝.

然瑜伽論六十九. 說聖者不用六行者. 依

多分說. 理實1亦用. 三十六行者. 亦唯伏非

斷. 入眞觀時非十六行. 相見道故. 加行道

中修方便故非正眞觀. 菩薩兼起. 二乘正

用. 唯無漏者非凡所得. 然佛性論云. 聲聞

利根者. 苦法忍第一無我行. 通斷三界四

眞諦下八十八結. 鈍根聲聞具十六行. 別

斷三界四眞諦下八十八結. 且分上下利鈍

令別. 此非大乘所可證用. 不須和會. 共

犢子部說有十三心. 苦諦有三. 一苦法忍

觀欲界苦. 二苦法見重觀欲苦審盡未盡.

三苦類智. 合觀上二以無後苦不須重

觀. 四諦各三. 故成十二. 前十二心說名行

向. 第十三心說名住果. 非此所宗. 不須分

別

第七依品分別者. 古德說. 有言無品以眞

形妄. 無妄可斷不說有品. 有云三劫念念

斷障. 念念得智故. 古基法師云. 聖道九品

斷亦九品. 今者不然. 七識之中有煩惱障

有所知障. 煩惱障中除第七識. 所餘六識三

界九地. 各有九品成八十一. 見道十惑九

品定然. 粗細異故. 俱生六惑斷卽不同. 身

見邊見及此相應唯第九品. 九地而論但有

九品. 瞋唯一地九品. 餘獨頭貪慢癡等八十

一品. 地各九故. 第七識中九地煩惱障亦有

二說. 有義九地唯同非想第九品類. 然於其

中自類有九. 如增上邪見能斷善者. 亦有

下	欄

九品. 彼亦如是. 唯同非想第九品故. 唯障

無學金剛始斷. 有九品故體有增減. 故成

能熏. 有義九地各有一品. 細分便成八十一

品. 勢力所障皆同非想下下品惑. 故金剛

心一時頓斷. 由此說煩惱品數斷已. 應分

別言. 前六識中分別九品. 三乘皆定唯一品

斷. 謂一心見道. 有說二品斷. 謂三心見道

等. 唯無漏正斷無伏斷. 有漏諸道不伏見

惑故. 瑜伽論云. 世間道唯能伏除俱生煩

惱. 而不能伏分別煩惱. 及彼俱生薩迦耶

見□近□慢. 此依六行. 非加行智. 彼能伏

故. 菩薩地前分別現行亦伏不起. 非是六

行. 唯識觀等勢力不行. 故六識中分別煩

惱. 幷習氣等雖亦九品. 仍定一品或二品斷.

二品斷中九品何者先斷後斷. 如論第九下

樞要說. 其六識中俱生煩惱. 除其習氣雖

有九品. 斷卽不同. 其隨眠等略有四類. 一

者八十一品類別斷. 此依漸次二乘者斷及

異生斷. 然身邊見等當第九品時斷. 餘各

九品斷. 二者隨其凡位已伏多*小. 後入見

諦見道俱斷. 不伏不斷以分品數. 入見已

後更次第斷. 三者九地合爲九品斷. 如預

流果束三界九地一切煩惱. 總爲九品斷

取無學果. 頓超越故. 四者三界九地合爲一

品斷. 謂金剛心大乘斷位. 十地因中不斷

惑故. 然六識中俱生煩惱所有習氣. 雖有

九品. 十地漸漸各斷此九. 障十地故. 與

所知障品類同故. 第七識中若說九品. 若

說一品皆一品斷. 要三乘金剛心一刹那頓.

經數: 一八六一

經名: 大乘法苑義林章卷第二

頁數:   二八五

上	欄

斷. 障無學故. 習氣亦然. 其所知障斷卽不

爾. 六識之中分別所知障幷其習氣雖有九

品. 有說定一品斷. 一心見道故. 有說二品斷.

三心見道故. 非六行所伏與煩惱同. 其六

識中俱生所知障幷習氣. 亦有九地八十一

品. 若與煩惱俱行者亦可言伏. 他勢不行.

不俱生者. 雖有九品皆非六行所伏. 障理

故. 其加行智卽能伏之爲十品斷. 十地斷

故. 不分粗細前後說斷. 不廢初地斷細

二地斷粗. 初地斷有頂二地 斷欲界. 但隨

障此地智卽便斷之. 故無前後. 其第七識

中所知障幷習氣. 雖說有九品. 或說無品.

仍一品斷. 金剛心中方永斷故. 此說斷隨

眠故. 不說彼現行等斷. 雖無相論說第二

執識通皮肉煩惱見修所斷. 然彼文錯不

可依用. 仁王經言. 前之三地斷三界色煩

惱四五六地斷三界心煩惱. 七八九地斷三

界色習煩惱. 十地及佛地斷三界心習煩惱.

色粗心細生惑亦然. 爲別五忍階降差別

說斷煩惱. 非別有類. 亦不相違

第八依障分別者. 於中有九. 一二障. 二乘

者斷煩惱障現種盡. 習氣不盡. 亦能永斷

所知障小分. 然有差別. 漸次初果唯斷三界

分別煩惱. 漸一來果亦兼欲界修道六品.

漸不還者必斷欲修九品. 餘至有頂九地不

定. 其超越者類不定. 初果超越欲界惑幷

修五品. 一來超越或幷欲修八品. 不還超

越唯除非想修九. 有預流超越幷非想脩.

皆能斷取二果故. 有頂第九無間道仍名預

中	欄

流故. 阿羅漢獨覺能斷三界一切見修1卽

定障等. 菩薩之人能斷一切. 三乘皆能伏二

障現行. 由伏得定等故. 然菩薩伏得定得

果. 約解脫分位. 皆如常釋. 二三障分別. 三

種有三. 一皮膚骨. 二害伴隨眠□劣隨眠.

微細隨眠. 此上二門如唯識章解. 三惑業苦.

一切二障分別所發業. 及苦等見道所斷如

前已解對法文說. 俱生業苦一切二障. 隨

永對治至金剛心. 煩惱業苦永不行者. 隨

其何地分段不生在於八地. 變易不生在於

佛地. 此依總義. 若別業斷. 有黑黑等四種

業斷. 如瑜伽第九論疏釋. 所知障中業果等

法. 斷在十地分分漸斷. 障與業果斷在別

道. 無間解脫二道別故. 伏在八地. 三四障

分別有二. 一謂闡提不信等. 如唯識章中

解. 二又有四. 唯無明二障. 一不共. 二相應.

三纏. 四隨眠. 不共有三. 一獨行不共. 隨眠

唯見道斷. 十住中第四生貴住已伏纏故.

二相應不共. 忿等俱無明. 通分別俱生纏

及隨眠. 伏斷位次如上所說. 三□行不共.

謂第七識俱者. 唯無漏斷非有漏伏. 入無漏

觀時亦名爲伏. 不起 纏故. 隨眠金剛斷. 餘

三准前煩惱障釋. 四五障分別. 謂五住地.

一見一處. 二欲愛. 三色愛. 四無色愛. 五無明

住地. 此各有二. 一起卽五現行. 二住地卽五

隨眠. 見一處是分別煩惱障. 次三是俱生

煩惱障. 後一是一切所知障. 隨其所應准

前伏斷. 問若分別諸惑名見一處入見時

斷. 何故大般若第五十四仁王經云初地斷

下	欄

貪. 二地斷瞋. 三地斷癡. 四地斷見. 五地

斷疑. 答舊人解云.  借擧凡聖以喩十地. 三

地已來相 同世間. 故斷三毒. 四五地中相

同四沙門果. 初果斷見疑故. 說四五地

除見疑. 而實初地已斷. 今解見者身見. 四地

能斷俱生身見故. 疑者事疑. 非煩惱疑. 由

身見生身見之伴故五地斷. 五者復有六散

動. 一自性散亂. 謂五識等. 二外散亂. 馳散

五欲. 三內散亂. 修定位中比掉味著. 四相散

亂. 矯示修善. 五粗重散亂. 我執慢等粗重

力故. 於樂等中執爲我等. 由此善品永不

淸淨. 六作意散亂. 捨先所習餘定入餘乘

定所起散亂. 思惟者尋伺故. 如對法第一.

復有六根本惑. 六者七隨眠. 皆如前說. 開

合有殊卽煩惱障. 疑見戒取邪見唯分別

起. 所餘煩惱亦通俱生. 隨應二斷. 又有七

漏. 謂見漏思惟漏愛漏念漏根漏惡漏親

近漏. 前二漏體. 後五漏具. 見修所斷. 準釋應

知. 或初一體. 後六爲具. 如名釋義. 七者八

分別生三事. 如顯揚及瑜伽菩薩地三十六

說. 一自性. 謂執法體. 二差別. 執諸法義. 三

總執. 執舍軍林我有情等. 四我. 五我所. 六

愛. 七非愛. 八俱相違. 初三生分別所依緣

事. 次二生見我慢事. 後三生貪瞋癡事. 多

分此唯修所斷. 理通見斷. 又有八纏. 謂□

眠掉悔嫉□無□無愧. 數纏□故唯修所

斷. 理亦通見. 八者九結. 及寶性論九隨眠. 九

結中見結取結疑結唯見所斷. 餘六結通修

斷. 九隨眠者. 一謂隨眠貪欲. 二隨眠瞋. 三隨

經數: 一八六一

經名: 大乘法苑義林章卷第二

頁數:   二八六

上	欄

眠癡. 四三毒極上心五無明住地. 六見諦所

滅. 七修習所斷. 八不淨地惑. 九淨地惑. 第六

唯見第七唯修. 餘通見修. 隨其所應說斷

分齊. 九者十煩惱. 十散動. 及辨中邊第一諸

障. 皆應勘之皆隨所應斷之位次

第九所依分別. 於中有二. 一依身. 二依地.

一依身者. 若伏煩惱障初唯欲界. 後通三

界八地. 生有頂地更不伏故. 斷通三界九

地皆得. 此說二乘非菩薩. 菩薩斷惑唯 依

欲色界身非生無色. 此聖菩薩. 凡卽不然.

此總說已. 別分別者. 其三乘者直趣自乘.

斷分別二障. 唯在欲界六天及人趣三天下

非餘處. 慧厭猛故. 顯揚等云. 極戚非惡趣.

極欣非上二. 唯欲界人天. 佛出世現觀. 色

界聖者□心向大斷所知障. 亦通色界. 不

同煩惱須勝厭心. 故通彼地. 若斷俱生煩

惱障. 二乘通三界九地身. 菩薩有二義. 一

通欲色. 不定性者所留之身通二界故. 二

是色界第四禪. 直往菩薩摩醯首羅智處生

故. 不定性者論雖二說. 通二界者. 此說爲

正. 若斷俱生所知障. 通欲色二界五地非

無色. 菩薩不生無色界故. 二依1地者. 若

伏煩惱障. 色界六地無色四地. 方便根本

俱能伏之. 六行及無漏皆能伏故. 六行唯方

便. 七作意通根本方便故. 第七作意入根

本故. 無漏伏之. 色界六地非三方便. 無色

四地有無漏處皆能伏之. 勢分伏令不生

起故. 若正斷者. 二乘斷分別煩惱障. 唯依

色界五地. 必無漏道慧猛利故. 中間雖有無

中	欄

漏眞道不入見道. 無色慧劣非斷惑道. 六

十九說見道唯五地故. 又三依五依生. 不

說中間有見道故. 若斷修惑通九地. 色

六無色三. 瑜伽第一百云. 九能盡漏. 謂初

未至中間靜慮四靜慮三無色. 此意說修

道非見道. 又說三依五依生故. 有頂無漏

闇故不能斷惑. 菩薩若斷分別二障. 唯第

四定功德勝故. 託勝所依方入見故. 若斷

俱生所知障及二習氣. 通色六無色三. 若

斷俱生煩惱障2亦唯第四定. 以金剛心依

第四禪入斷惑故. 如論廣說. 恐煩不述

第十問答分別者. 問此斷煩惱三世之中於

何說斷. 答薩婆多等所說不同. 今依大乘.

瑜伽第五十八云. 非斷去來今. 然說斷三

世非過去. 有隨眠心任運滅故. 性已無何所

斷. 未來性未生. 體現無何所斷. 現在有

隨眠心. 此刹那後性必不住. 更何所斷. 又

有隨眠離隨眠心二不和合. 是故現在亦非

所斷. 然從他言音內正作意二因緣故. 正

見相應隨所治惑能治心生. 諸有隨眠所治

心滅. 此心三時彼心滅時平等平等. 對治

生滅道理應知. 正見相應能對治心. 於現

在世無有隨眠. 於過去世亦無隨眠. 此刹

那後離隨眠心. 在未來世亦無隨眠. 從此

已後於已轉依. 以斷隨眠身相續中所有.

後得世間所攝善無記心. 去來今位皆離隨

眠. 是故三世皆得說斷. 問所斷煩惱有退

不退. 答依薩婆多. 見道速疾道斷已永不

退. 其無學道住不動者不退. 退種性者. 退

下	欄

法思法護法住法. 必勝進本性不退. 退法

進成者退. 大衆部等. 退預流果非阿羅漢.

阿羅漢見修二道極堅牢故. 見道不然故退.

今大乘聖道斷隨眠必不退. 伏者有退義.

涅槃經言. 若世俗道而斷煩惱. 以還起故

說名無宗. 瑜伽亦然. 退等種姓依定障建

立. 非退果. 然菩薩等. 以無漏道所伏. 亦

不退自在故. 如舍利弗至十信第六心猶

退. 以退起煩惱先有漏伏故. 問云何名斷.

若是現行久已自滅. 若種子者道不可俱. 云

何名斷. 答五十八云. 但斷隨眠. 以煩惱纏

先已捨故. 斷隨眠故說名爲斷. 何以故. 雖

纏已斷. 未斷隨眠. 諸煩惱纏數復現起. 若

隨眠斷. 纏與隨眠畢竟不起. 亦名斷纏. 此

說聖道正斷隨眠. 若伏斷者折種子力令

不生現. 名伏現行. 隨眠雖復與道不俱.

然如. 問前義說之爲斷三心眞見道法觀旣

細. 必兼生觀卽斷生執. 何故生執卽三心

斷. 法唯二心. 應細三心粗二心故. 答法觀

雖細必帶生觀. 第二刹那不斷生執. 如十

地中斷惑法觀. 習氣可斷種不可除. 不障

此道故. 加行之心不欣斷故. □二品斷. 不

爾違論. 問爲總緣作意能斷煩惱. 爲別緣

作意能斷煩惱. 答佛地 論中釋自共相略

有三說. 有義. 二量在散心位. 不說定位. 定

位緣一切皆現量攝. 此師雖言定心緣一

切. 不說斷惑定總別相. 然准義知. 唯共相

斷. 定心通緣自共故. 第二師云. 定心唯緣

自相. 然由共相方便所引說緣共相. 所顯

經數: 一八六一

經名: 大乘法苑義林章卷第二

頁數:   二八七

上	欄

理者就方便說. 名知共相.  不知是者名

知自相. 由此道理. 或說眞如. 名空無我諸

法共相. 或說眞如二空所顯非是共相. 此師

意說. 就方便說可名共相. 說觀中證可

名自相. 卽顯斷惑唯自相觀非共相也. 第

三師云. 如實義者. 彼因明論立自共1相與

此少異. 彼說一切法上實義皆名自相. 以

諸法上自相共相. 各附已體不共他故. 若

分別心. 立一種類能詮所詮通在諸法. 如縷

貫花名爲共相. 此要散心分別假立是比量

境. 一切定心離此分別皆名現量. 雖緣諸

法苦無常等. 亦一一法各別有故名爲自相.

眞如雖是共相所顯. 以是諸法自實性故.

自有相故亦非共相. 不可以其與一切法

不一不異卽名共相. 自相亦與一切共相

不一異故. 此義意言. 總爲無我共相所顯.

一一別證體是自相. 卽可通爲二觀能斷.

能顯是共相. 詮爲唯識無我等故. 據法□

自相. 一一法眞理皆能了知故. 緣起經下卷

言. 眞諦聖智於眞智境非安立義. 總相緣故

名頓現觀. 一刹那中由加行引. 能普遍知

名總相緣. 非一一法眞如妙理而不別知

名爲總相. 佛地自會故不相違. 問此諸煩惱

從何說斷. 答從彼相應及所緣故煩惱可

斷. 所以者何. 對治道生. 煩惱不起. 得無生

法. 是故說名斷彼相應. 由本識中煩惱種

子皆悉斷盡. 心等起時無煩惱俱名相應斷.

相應斷已不復緣境. 故從所緣亦說名斷.

無能繫心縛所緣故. 此文依斷煩惱障說.

中	欄

菩薩斷者. 由修止觀能斷煩惱. 由修此

二觀於無相. 故諸相縛皆得解脫. 相縛脫

故諸粗重縛亦得解脫. 故世尊言. 相縛縛衆

生. 亦由粗重縛. 善雙修止觀. 方乃俱解脫.

問云何次第斷諸煩惱. 答謂在家者. 最初應

斷不善事業及諸惡見. 次後應斷樂出家

障. 謂欲□害三種尋思. 次後應斷不定心

者三摩地障. 謂卽眷屬國土不死三種尋思.

次斷得作意障. 謂樂遠離品身諸粗重. 次

斷見道煩惱. 次斷修道煩惱. 次斷屬苦屬

憂屬樂屬喜屬捨諸定障品障□煩惱. 次

後別有應斷所知障品諸障. 由前次第應

斷二障. 問見道修道名正斷道. 何頓何漸.

答見道章中當廣顯示

二諦義

二諦深妙非略盡言. 聊述綱記. 三門分別.

一顯名辨體. 二三乘淺深. 三相攝問答

初門有二. 一顯名. 二辨體. 名中有二. 初

列. 後釋. 列中復二. 初總後別. 列總名者. 勝

□經中唯立一諦. 究竟眞實不可壞故. 仁王

經中總說二諦. 人法各有勝劣異故. 涅槃

經中二諦. 各有眞俗二諦. 一一皆有中上

智故. 顯揚中邊二諦各三. 假行顯等有差

別故. 瑜伽唯識二各有四. 下當廣辨. 此總

名中. 一世俗諦. 亦名隱顯諦. 二勝義諦. 舊

名第一義諦. 亦名眞諦. 列別名者. 今明二

諦有無體異. 事理義殊. 淺深不同.  詮旨

名別. 故於二諦各有四重. 亦名名事二諦

事理二諦淺深二諦詮旨二諦. 世俗諦四名

下	欄

者. 一世間世俗諦. 亦名有名無實諦. 二道理

世俗諦. 亦名隨事差別諦. 三證得世俗諦. 亦

名方便安立諦. 四勝義世俗諦. 亦名假名非

安立諦. 顯揚論說. 四種俗諦皆是安立. 前三

可知. 云何第四亦名安立. 勝義諦性自內所

證. 爲欲隨順引生彼智. 依俗安立名勝義

俗. 初之三種相可擬宜. 第四勝義假名施設.

勝義諦四名者. 一世間勝義諦. 亦名體用顯

現諦. 二道理勝義諦. 亦名因果差別諦. 三證

得勝義諦. 亦名依門顯實諦. 四勝義勝義諦.

亦名廢詮談旨諦. 前之三種名安立勝義.

第四一種非安立勝義. 後釋名者. 初釋總

名. 後釋別名. 釋總名者. 護法釋云. 世謂隱

覆. 可毁壞義. 俗謂顯現. 隨世流義. 此諦理

應名隱顯諦. 隱覆空理有相顯現. 如結手

巾爲□等物.  隱本手巾□相顯 現. 此亦如

是. 今隨古名世俗諦. 梵云三佛栗底. 故

以義釋名隱顯諦. 又復性墮起盡名之爲

世. 體相顯現目之爲俗. 世卽是俗名爲世

俗. 持業釋也. 或世之俗義亦無違. 諦者實

義. 有如實有. 無如實無. 有無不虛名之爲

諦. 世俗卽諦. 持業釋也. 世俗之諦. 依士釋

也. 勝謂殊勝. 義有二種. 一境界名義. 二道

理名義. 第四勝義諸論多說勝卽是義. 持

業釋名. 或四勝義皆勝之義. 依士釋也. 論

說依他圓成二性. 隨其所應根本後得二

智境故. 所以諸敎多以眞如體勝. 持業得

名. 實通依士. 其無漏眞智隨在何諦. 亦以

勝爲義. 眞如爲境故. 通有財釋. 第四勝義

經數: 一八六一

經名: 大乘法苑義林章卷第二

頁數:   二八八

上	欄

多分依於道理名義.  廢詮談旨非境界故.

前三勝義. 境界名義. 諦者實義. 事如實事.

理如實理. 理事不謬名之爲諦. 勝義卽諦

勝義之諦. 二釋如前. 雖無敎說. 二種亦

得名爲聖諦. 如四聖諦. 聖者能知有無事

理皆不虛謬. 目之爲諦. 次釋別名. 世間世

俗者. 隱覆眞理. 當世情有. 墮虛僞中. 名

曰世間. 凡流皆謂有. 依情名假說名爲世

俗. 道理世俗者. 隨彼彼義立[&FFFF]#等法. 名爲

道理. 事相顯現差別易知. 名爲世俗. 證得

世俗者. 施設染淨因果差別. 令其趣入. 名

爲證得. 有相可知. 名爲世俗. 勝義世俗者.

妙出衆法. 聖者所知. 名爲勝義. 假相安立.

非體離言. 名日世俗. 此中世間卽世俗諦.

乃至. 勝義卽世俗諦. 皆持業釋. 世間勝義者.

事相粗顯. 猶可破壞名曰世間. 亦聖所知.

過第一俗名爲勝義. 道理勝義者. 知斷證

修. 因果差別名爲道理. 無漏智境. 過前二

俗名爲勝義. 證得勝義者. 聖智依詮空門

顯理. 名爲證得. 凡愚不測. 過前三俗名爲

勝義. 勝義勝義者. 體妙離言. □超衆法. 名

爲勝義. 聖智內證. 過前四俗復名勝義. 此

中世間卽勝義諦. 乃至. 勝義卽勝義諦. 皆持

業釋. 或勝義之諦. 依士無失次出諦體. 第

一世俗體者. 顯揚論說. 謂所安立甁軍林

等我有情等. 或無實體. 或體實無但有情

名都無體性. 然通有用無用二法. 甁等有

用. 我等用無. 涅槃第十三云. 有名無實. 如

我衆生乃至. 旋火之輪. 及名句等五種世

中	欄

法. 是名世諦. 衆生等無用. 火輪等體無. 第

二世俗體者. 瑜伽論說. 謂所安立[&FFFF]#處界

等. 涅槃亦言.  諸陰界入名爲世諦. 卽有無

爲諸法體事. 有別體用異於初俗. 第三世

俗體者. 顯揚論說. 謂所安立預流果等及

所依處. 卽諸聖果四諦理等. 涅槃亦言. 有

八苦相名爲世諦. 第四世俗體者. 瑜伽論

說. 卽所安立勝義諦性. 涅槃說言. 若燒若

割若死若壞名爲世諦. 由可燒割等. 無

有常一我法等相. 卽二無我名世俗也. 第

一俗體假名安立. 後三俗體有相安立. 第一

勝義體者. 成唯識說. 謂[&FFFF]#處等事. 涅槃亦

言. 有名有實名第一義. [&FFFF]#處界等亦是勝

義. 第二勝義體者. 成唯識說. 謂四諦等因

果體事. 涅槃亦言. 苦集滅道名第一義諦. 第

三勝義體者. 成唯識說. 依詮門顯二空眞

如. 涅槃亦言. 無八苦相名第一義. 總觀

諸法爲二無我. 故無苦等名勝義也. 第四

勝義體者. 瑜伽論說. 謂非安立一眞法界. 涅

槃亦言. 實體者卽是如來虛空佛性. 又言無

燒割等名第一義. 不依無我而顯眞故. 前

三勝義有相故安立. 第四勝義無相非安立.

初之一俗心外境無. 依情立名名爲世俗.

第二俗諦心所變事. 後之二俗心所變理.

施設差別卽前三眞. 其第四眞唯內智證. 非

心變理. 隨其所應卽是三性. 上來第一顯

名辨體

第二三乘淺深門者. 於中有二. 初辨三乘.

後顯淺深. 二乘自說雖不作二諦觀行入

下	欄

眞. 今說於彼亦證生空. 加行觀時許觀眞

俗. 涅槃云. 世1諦第一義諦. 皆有中智及上

智. 故知世諦者名爲中智. 分別世俗無量

無邊非諸聲聞緣覺所知. 是名上智. 此乃

俗諦中智上智. 一切行無常. 諸法無我. 涅

槃寂滅. 是第一義. 是名中智. 知第一義

無量無邊不可稱計. 非諸聲聞緣覺所知.

是第一義. 是名上智. 此勝義中以2種別智

爲上. 一切總智爲中. 如下廣說. 同仁王經

難世諦中有第一義諦不. 若有諦不應一.

若無智不應二. 卽顯人法皆有二諦. 以人

相望. 異生爲下. 二乘爲中. 如來爲上. 由此

人法各分二重. 是故三乘皆有二諦. 聲聞乘

二諦者. 第一世間世俗諦者. 謂所安立甁軍

林等. 我有情等. 此中唯取所執實我不取

實法. 設執實法不障果故. 亦不取之. 第

二道理世俗諦者. 謂所安立[&FFFF]#處界等三

科體事. 聲聞多爲三義觀故. 第三證得世

俗諦者. 謂所安立四聖諦理. 依此加行修

證得故. 第四勝義世俗諦者. 謂所安立生

空眞如. 依生空門證眞如故. 第一世間勝

義諦者. 謂所安立三科等法. 第二道理勝義

諦者. 謂所安立四聖諦理 . 第三證得勝義諦

者. 謂所安立生空眞如. 第四勝義勝義諦

者. 謂非安立生空無我. 廢詮談旨一眞法界.

此中安立非安立相. 准前應知. 故諸論中

第二第三世俗諦等. 多依聲聞境界而說.

獨覺乘二諦者. 此與聲聞所執所證體雖無

異. 根有上下行有淺深故成差別. 第一

經數: 一八六一

經名: 大乘法苑義林章卷第二

頁數:   二八九

上	欄

世間世俗諦者. 謂所安立甁軍林等我有情

等. 旣與聲聞所執無別. 亦唯取彼執實我

等. 非執法等. 不障果故. 第二道理世俗諦

者. 謂所安立十二有支流轉等法. 獨覺多緣

此爲境故. 第三證得世俗諦者. 謂所安立

十二有支雜染順逆觀察. 及於淨品順逆因

果等. 七十七智四十四智等法. 依此加行

修證得故. 第四勝義世俗諦者. 謂所安立生

空眞如. 第一世間勝義諦者. 謂所安立流轉

有支. 第二道理勝義諦者. 謂所安立十二

有支雜染順逆觀察淨品順逆等. 七十七智

四十四智等. 第三證得勝義諦者. 謂所安

立生空眞如. 第四勝義勝義諦者. 謂非安

立生空無我廢詮談旨一眞法界. 旣與聲聞

所悟證一. 後二勝義不異聲聞. 又復獨覺

所悟所執雖同聲聞. 而根不同. 行 緣亦異.

又上兼下. 聲聞行緣必獨覺法. 故[&FFFF]#等法四

聖諦理. 亦獨覺境. 下不兼上. 十二有支流

轉還滅七十七智等. 除大利根非餘 聲聞

境. 菩薩乘二諦者. 旣與二乘根性不同. 行

緣有別. 悟執亦異. 第一世間世俗諦者. 謂

所安立甁軍林等我有情等. 此中通取實

執人法. 障自果故. 第二道理世俗諦者. 謂

所安立十六善巧. 辨中邊論第二卷. 菩薩

藏經第十七說. 一[&FFFF]#. 二界. 三處. 四緣起. 五

處非處. 六根. 七世. 八諦. 九乘. 十者有爲無

爲善巧. 菩薩緣此十種爲境除我法執.

瑜伽論說六種善巧. 謂卽十中前之六種.

或說七種. 更加於諦. 第三證得世俗諦者.

中	欄

謂所安立三性三無性唯識妙理. 緣此爲

境而證得故. 第四勝義世俗諦者. 謂所安

立二空眞如. 菩薩雙證二空如故.  第一世

間勝義諦者. 謂所安立十善巧等. 第 二道

理勝義諦者. 謂所安立三性等理. 第三證

得勝義諦者. 謂二空如. 依二空門而證得

故. 第四勝義勝義諦者. 謂非安立二空無

我一眞法界. 所悟所執旣異二乘. 所證所

斷寬狹亦別. 上必兼取下. 二乘境行必菩

薩境行. 故十善巧攝[&FFFF]#等法. 諸論多說第

二三俗. 三科四諦以爲體性. 下不及上. 菩

薩境行非二乘所知故. 法空如三性三無

性非二乘境. 二四諦中. 初一俗諦假名安立.

後三世俗前三勝義有相安立. 第四勝義廢

詮談旨無差別相. 唯非安立. 自內證故. 言淺

深者. 謂於人法淺深而推. 依人依法皆 通

二四諦. 依人淺深者. 涅槃經言出世人智 者

名第一義諦. 世人知者名爲世諦. 世諦卽第

一義諦. 有善方便隨順衆生說有二諦.

如五陰和合稱言某甲. 凡夫衆生隨其所

稱是名世俗諦. 解陰無有某甲名字. 離 陰

亦無某甲名字. 出世之人如其性相. 而能知

之名第一義諦. 依法淺深者. 涅槃經中自

具解釋. 下敎攝中當廣顯示. 如五[&FFFF]#法若所

執[&FFFF]#. 隨其執情卽第一俗. 此五[&FFFF]#事卽第二

俗. 五[&FFFF]#之上因等道理卽第三俗. 觀此五

[&FFFF]#無二實我. 依二無我所顯 眞理卽第四

俗. 以說依詮顯眞如故. 其五[&FFFF]#事卽第一

眞. 因果等理卽第二眞.  此五[&FFFF]#上二我無時.

下	欄

依門顯實卽第三眞. 觀五[&FFFF]#如自內所證

廢詮談旨一眞法界卽第四眞. 前前爲粗. 後

後細故. 成唯識論第七卷云. 若依世俗說

後離於心別有心所. 卽第二俗. 事差別故. 若

依勝義心所與心非離非卽卽第二眞. 因

果道理非卽離故. 第三世俗准. 亦如是. 今

望眞說. 又第七云. 如前所說識差別相依

理世俗. 卽第二俗非眞勝義. 眞勝義中心言

絶故. 卽第四眞. 又彼卷解. 八識自體非定一

異卽第三俗. 對心言絶卽第四眞. 虛妄識

性是第一俗. 眞實識性卽第四眞. 卽以初

俗對四眞. 第二俗對三眞. 第三俗對二眞.

第四俗 對一眞. 理皆如是. 由准是理一一

推尋. 從粗入細相對爲言. 通二四諦

第三相攝問答門. 顧中有二. 一諸敎相攝.

二問答分別. 諸敎相攝者. 如涅槃經第十三

卷. 迦葉菩薩白佛言. 昔佛一時在□河岸

尸首林中. 爾時如來取其樹葉告諸比丘

問其多少. 乃至未所說法如林中葉等. 迦

葉難言. 如來所了無量諸法. 若入四諦卽

爲已說. 若不入者應有五諦. 佛讚迦葉. 如

是諸法悉已攝在四聖諦中. 迦葉復言. 若

在四諦. 如來何故唱言不說. 佛言. 善男子

雖復入中. 猶不名說. 何以故. 善男子知聖

諦有二種智. 一者中. 二者上. 中者聲聞緣

覺智. 上者諸佛菩薩智.  善男子知諸陰苦

名爲中智. 分別諸陰有無量相悉是諸苦.

非二乘所知. 是名上智. 我於彼經曾不說

之. 處界及色受想行識此爲苦諦. 幷集

經數: 一八六一

經名: 大乘法苑義林章卷第二

頁數:   二九○

上	欄

滅道皆說有中智及上智. 善男子知世諦

者. 是名中智. 總相知故. 分別世諦有無量

無邊非一乘所知. 是名上智. 別相知故. 知

一切行無常等. 是第一義中智. 總知三法印

故. 知第一義無量無邊不可稱計. 非二乘

所知. 是名上智. 古來解云卽□沙萬德無量

無邊. 此上經文因迦葉問二諦所由. 世尊答

中顯一一法皆有上中智. 以明二諦別故.

諦者實也. 凡夫不了. 唯聖者證. 凡夫智緣而

不能證名爲下智. 由對彼智但說依中

上二智立於二諦. 據實而說. 法有勝劣.  智

有深淺. 但立二諦. 今形凡位智說中上. 證

實唯二. 若總相說. 二乘形上下. 卽下上攝

故. 如根上下智力. 隨其所應. 次經當顯. 文

殊白言. 第一義中有世諦不. 世諦之中有

第一義不. 如其有者. 卽是一諦. 如其無者.

將非佛妄語耶. 善男子. 世諦者卽第一義

諦. 此明二諦不相離義. 世尊. 若爾者卽無

二諦. 佛言. 善男子. 有善方便隨順衆生說

有二諦. 善男子. 若隨言說卽有二種. 一

者世法. 二者出世法. 善男子. 如出世人之

所知者. 名第一義諦. 世人知者名爲世諦.

此明依人智有淺深顯二諦別. 善男子.  五

陰和合稱言某甲. 凡夫衆生隨其所稱是

名世諦. 解陰無 有某甲名字. 離陰亦無某

甲名字. 出世之人如其性相而能知之. 名

第一義諦. 復次善男子. 或有法有名有實.

或復有法有名無實. 善男子. 有名無實者.

卽是世諦. 有名有實者. 是第一義諦. 善男

中	欄

子. 如我衆生壽命知見養育丈夫受者

作者熱時之二乾□婆城龜毛□角旋火

之輪諸陰界入. 是名世諦. 苦集滅道名第

一義諦. 善男子. 世法有五種. 一者名世. 二

者句世. 三者縛世. 四者法世. 五者執著世. 善

男子. 云何名世. 男女甁衣車乘屋舍. 如是

等物是名名世. 云何句世. 四句一偈. 如是

等偈名爲句世. 云何縛世. 捲合繫結束縛

合掌是名縛世. 云何法世. 如鳴鐘集僧. 嚴

鼓試兵. 吹貝知時. 是名法世. 云何執著

世. 如望遠人有染衣者. 生想執著言是沙

門非婆羅門. 見有結繩橫佩身上.  便生念

言是婆羅門非沙門也. 是名執著世. 善男

子如是名爲五種世法. 善男子. 若有衆生.

於如是等五種世法. 心無顚倒. 如實而知.

是名第一義諦. 復次善男子. 若燒若割若

死若壞是名世諦. 無燒無割無死無壞是

名第一義諦. 復次善男子. 有八苦相名爲

世諦. 無生無老無病無死無愛別離. 無

怨憎會. 無心不得. 無五盛陰. 是名第一義

諦. 復次善男子. 譬如一人多有所能. 若其

走時卽名走者. 或收刈時復名刈者. 若作

飮食名作食者. 若治林木卽名工匠. 鍛金

銀時言金銀師. 如是一人有多名字. 法亦

如是. 其實是一. 而有多名. 依因父母和合

而生名世諦. 十二因緣和合生者名第一義

諦. 古來釋云. 五陰和合以來後之七番當法

辨相. 於中粗分有二. 一大. 二小. 細分有

四. 一立性宗. 卽小乘中淺說諸法各有體

下	欄

性. 薩婆多等也. 二破性宗. 卽小乘中深說

諸法假有無性. 成實論等也. 三破相宗. 卽

大乘中淺破諸法因緣之相. 宣說諸法畢竟

空寂. 中百等論也. 四顯實宗. 卽大乘中深

說妄情所取諸法畢竟非有眞實法界常住

不壞. 涅槃等也. 於此四中皆有二諦. 上七

番中. 初三是其立性宗中所辨二諦. 次二

是其破性宗中所辨二諦. 次一破相宗中所

辨二諦. 後一顯實宗中所辨二諦. 今此文

中. 以深攝 淺故備論之. 就初宗中依婆

沙等. 具說有七番. 不能繁引. 一情理分

別. 妄情所取我衆生等. 以爲世諦. 無我之

理爲第一義. 二假實分別. 甁衣車乘舍宅

軍林. 如是一切假名之有名爲 世諦. 陰

界入等實法之有爲第一義. 故雜心云. 若

法分別時. 捨名卽說等. 分別無所捨. 是

說第一義. 三理事分別. 陰界入等事名

爲世諦. 其十六行法相道理爲第一義. 四

縛解分別. 苦集是世. 滅道第一. 五劣勝分別.

苦集及道理中非上. 同名世諦. 滅諦精勝.

說爲 第一. 六空有分別. 於彼四諦十六行

中. 除空無我皆名世諦. 空與無我理中精

妙. 說爲第 一. 七行敎分別. 敎名世諦. 行名

第一. 故雜心云. 經律阿毘曇是名俗正法.

三十七覺品是名第一義. 今此但彰初之三

門. 餘略不辨. 第一先就情理分二. 五陰和

合稱言某甲. 凡隨所稱計有我人. 是名世

諦. 聖人解陰無有某甲離陰亦無. 名第一

義. 第二約就假實分二. 先分二法. 有名